

Školski sportski savez Virovitičko-podravske županije tradicionalno obilježava ***Hrvatski olimpijski dan*** u osnovnim i srednjim školama naše županije. Ovogodišnji likovni natječajprovodi se pod nazivom **usKORO NA Olimpijske** i trajat će od **22. rujna do 30. listopada 2020.** godine**.**

Na Natječaju mogu sudjelovati svi učenici osnovnoškolskog i srednjoškolskog uzrasta Virovitičko-podravske županije.

UVJETI NATJEČAJA:

1. Natječaj je organiziran u 3 kategorije:
2. **kategorija osnovnih škola** (učenici razredne nastave od 1. – 4. razreda)
3. **kategorija osnovnih škola** (učenici predmetne nastave od 5. – 8. razreda)
4. **kategorija srednjih škola**
5. Svaka škola, uz stručnu i organizacijsku pomoć svojih nastavnika i profesora tjelesne i zdravstvene kulture, učitelja likovne kulture te ostalih nastavnika i djelatnika, organizira Natječaj na školskoj razini te odabire do pet likovnih uradaka u svakoj kategoriji.

Svaki učenik u Natječaju može sudjelovati jednim likovnim uratkom.

1. Likovni uradak treba biti izrađen prema Uvjetima natječaja i na temu **usKORO NA Olimpijske**.

Nedavni potpuni prekid svih sportskih natjecanja i prva u povijesti odgoda ljetnih Olimpijskih igara Tokio 2020. te vijesti o odgodama i otkazivanju manifestacija teško pogađaju sportaše koji su mahom osuđeni na pokušaje održavanja forme i kondicije u improviziranim uvjetima.

Izostala su natjecanja za koja žive i za koja se mukotrpno pripremaju, kao i druženja te zajednički treninzi sa suigračima, kolegama i trenerima.

U isto vrijeme, druge mogućnosti i uvjeti treninga oblikovali su novi spektar prilagođenih treninga i sportskih aktivnosti te donijeli nova kreativna rješenja i ideje o provođenju treninga u vrijeme pandemije korona virusa u svijetu.

**Kako će izgledati Olimpijske igre Tokio 2021. te kako će se sportaši do tada pripremati, trenirati i natjecati, tema je ovog Natječaja**.

1. **Tema je za sve tri dobne skupine učenika ista, dok se likovna područja razlikuju:**
* kategorija 1a) **trodimenzionalno oblikovanje** (plastelin, glinamol, glina, papir plastika...)
* kategorija 1b) **fotografija** (foto aparatom ili mobitelom, crno-bijela ili u boji)
* kategorija 1c) **strip** (rađen bilo kojim digitalnim alatom, jedna kartica, do 8 kadrova)
1. Svaka škola šalje do 5 najuspješnijih likovnih uradaka po kategoriji (1a, 1b i 1c) na e-mail adresu:

tajnik@skolski-sport-vpz.hr

1. Uz svaki likovni rad obavezno je poslati i ispunjeni Obrazac koji je u prilogu ovog Natječaja, najkasnije do 30. listopada 2020. godine.
2. Povjerenstvo za prosudbu radova sastavljeno od tri člana;

Igor Fučkar, učitelj likovne kulture

Dora Međimorec, tajnica Školskog sportskog saveza Virovitičko-podravske županije

Andreja Galović, stručna suradnica Školskog sportskog saveza Virovitičko-podravske županije

odabrat će po 3 najuspješnija likovna uratka u svakoj kategoriji.

Autori najuspješnijih radova, uz zahvalnicu za sudjelovanje, bit će nagrađeni i poklon bonovima u trgovini sportske opreme Sport Vision:

* za osvojeno prvo mjesto: poklon bon u vrijednosti 300,00 kuna
* za osvojeno drugo mjesto: poklon bon u vrijednosti 200,00 kuna
* za osvojeno treće mjesto: poklon bon u vrijednosti 100,00 kuna

te ruksacima i majicama Hrvatskog školskog sportskog saveza i Školskog sportskog saveza Virovitičko-podravske županije.

1. Svi pristigli radovi bit će objedinjeni u virtualnoj izložbi. Poveznicu će putem e-maila dobiti svaka škola koja je sudjelovala u Natječaju, a virtualna izložba će biti objavljena na web stranicama Školskog sportskog saveza Virovitičko-podravske županije i Hrvatskog školskog sportskog saveza.

Za sve dodatne informacije vezane uz Natječaj slobodno se obratite na e-mail tajnik@skolski-sport-vpz.hr.

S poštovanjem,

 Tajnik:

 Dora Međimorec mag.cin.

 

 